Publication: Magyar Közlöny
Issue: MK-1998-22 (Year: 1998, Number: 22)
Era: 1990-2004
Section: 1. Az indítványozó álláspontja szerint a Magyar Köztársaság Polgári Törvénykönyvéről szóló 1959. évi IV. törvény
Paragraph Index: 133

1. Az indítványozó álláspontja szerint a Magyar Köztársaság Polgári Törvénykönyvéről szóló 1959. évi IV. törvény (a továbbiakban: Ptk.) 116. § (2) bekezdésének „ha jogszabály kivételt nem tesz” szövegrésze a közérdekű adatok hiteltérdemlőségének alkotmányos követelményét, valamint az Alkotmány 13. § (1) bekezdésében garantált hitelesen nyilvántartott tulajdonhoz fűződő jogok érvényesülését sérti, ezért alkotmányellenes. Ugyancsak alkotmányellenes az, hogy az ingatlan-nyilvántartásról szóló 1972. évi 31. törvényerejű rendelet (a továbbiakban: Inytvr.) 33. § (2) bekezdése szerint jogszabály kivételt tehet az ingatlan-nyilvántartásba bárki által történő betekintés és feljegyzés készítésének joga alól, mert ez a korlátozás csorbítja a közérdekű adatok megismeréséhez fűződő alkotmányos alapjogot.

Source: https://magyarkozlony.hu/hivatalos-lapok/cd7808d0c006d291a9d167b83a98ba4063302410/dokumentumok/73d81063c855f0989e72daeca6131f817955785e/letoltes